Rugby-moord: Vier hoop vir borgBrett Williams Foto: Facebook Vier van die vyf mans wat daarvan aangekla word dat hulle ŉ Engelandse rugbyondersteuner doodgeslaan het, gaan na verwagting Maandag in die Durban-landdroshof verskyn om vir borgtog aansoek te doen. Die vyf mans, wat Donderdag in die Durban-landdroshof verskyn het, word daarvan beskuldig dat hulle Brett Williams (29) verlede maand ná ‘n Super 15-rugbywedstryd doodgeslaan het. Een van die vyf mans is op R2 000 borg vrygelaat. Die vier wat steeds vir hul borgaansoek wag, staar elk ‘n aanklag van moord in die gesig. Al vyf word van crimen injuria en aanranding met die doel om ernstige liggaamlike skade aan te rig, aangekla. Landdros Vanitha Armu het Donderdag beveel dat die name en foto’s van die vyf mans nie gepubliseer mag word alvorens die uitkenningsparade, wat ook Maandag gehou gaan word, gedoen is nie. Lees ook: Rugby-moord: Mense vir uitkenningsparade gesoek Rugby-moord: Verdagte kry borg; name weerhou Rugby-moord: Vier gee hulself oor Rugby-moord: Vyf sal hulself glo oorgee Rugby-moord: Slagoffer se naam bekendgemaak Brit sterf in geveg ná Super15-stryd